**Referat fra møde vedr. samarbejde med Tirsbæk Bakker m. Morten Østergaard - 4. November kl. 19.30 i Konfirmandstuen.**

***NÆSTE MØDE: ONSDAG D. 2. DECEMBER KL. 19:30 i KONFIRMANDSTUEN***

* *Fremtidige, planlagte møder i Lokalrådet:*
  + *Onsdag d. 6. Januar 2016 kl. 19:30 i Konfirmandstuen*
  + *Onsdag d. 3. Februar 2016 kl. 19:30 i Konfirmandstuen*

*Fremmødte:* Jacob Lund, Susanne Larsen, Allan Skov, Gunnar Skibsholt, Jens Øtker, Svend Åge Bruun, Helle Sennov, Sarah Vejnø.  
  
*Gæst:* Morten Østergaard – udvikler/projektleder af Tirsbæk Bakker.

*Afbud:* Michael Larsen.

1. Formanden/Gunnar byder velkommen:

* Fremme samarbejdet med Tirsbæk Bakker – Lokalrådet håber, at Engum Sogn kan tilbyde beboere i Tirsbæk Bakker alternativer til Bredballe i form af skole, fritidsaktiviteter mm.
* Vejle Kommune har anbefalet Lokalrådet at bruge Tirsbæk Bakker som løftestang for udviklingsmuligheder i Engum Sogn.

2. Jens fremlægger relevante ideer med input fra resten af Lokalrådet.

* Kort referat af mødet – kommunen var generelt positivt stemt overfor lokalrådets ideer.
* Byudvikling
* Cykelsti på hele Juelsmindevejen – desværre frygtes yderligere nedprioritering af cykelsti pga. stort projekt med cykelstier i Vejle by.
* Oprensning af tunnel ved Gunnar Dues ejendom/Stiftsvej vil gavne sognets store skolebørn, som cykler ind til Kirkebakkeskolen.
  + Morten Østergaard (fremover Morten) har været til møde med Vejle kommune i dag - 4/11-2015 – for at diskutere sti på volden mod Horsensvej forbundet med tunnelen. Kommunen vil betale for belysning, Morten vil rense op i tunnelen og beplante volden.
* Tunnel ved Julianebjergvej – vil åbne op for at Engum Skole kan være alternativ til Bredballes skoler.
* Sportsaktiviteter i Engum Sogn
* Stisystem og kyststi – tiltrække cykel-entusiaster
* Nævne Engum Sogns og dets muligheder på Tirsbæk Bakkers hjemmeside.

3. Morten beretter om projekt: Tirsbæk Bakker

* Projektet startede 2003 og kom først rigtigt i gang i 2008, fordi kommunen forsinkede projektet
* Option på Jens Rothausens jord, som er en del af Tirsbæk Bakker.
* Julianebjergvej forbliver – Morten er ansvarlig for sammenlægning af Tirsbæk Bakker med Julianebjergvej.
* Overvejelser om støjdæmpning ud mod Juelsmindevejen, eftersom beboelse vil ligge forholdsvist tæt på vejen.
* Indtil videre er vej 1-6 solgt, og Morten forventer pga. tilflytning i kommunen og positive, økonomiske udsigter at resten af området også vil blive solgt inden for nær fremtid.
* Huse: Der bygges forskellige ejendomme, blandt andet gårdhuse med tilhørende gårdsplads, som tiltrækning til ”det grå guld” og børnefamilier (Placering: nord for Jens Rothausens ejendom). Huse er inspirereret af Fredensborghusene.
* Morten er positivt stemt overfor tunnel under Juelsmindevejen ved Julianebjergvej, dog er ønsket ikke en nemmere vej for Engum Sogns beboere i forbindelse med transport til Kirkebakkeskolen Bredballe. Derimod vil Morten ikke være fortaler for en evt. vej fra Tirsbæk Bakker over til Stiftsvej. Tanken er at opbygge et miljø, som er én enhed.
* Området øst for Tirsbæk Bakker bliver ikke inddraget, da det er fredet område.
* Tirsbæk Bakker skal være et grønt område med et landligt udtryk - med sø med vandspejl og beplantning. Ønsker om et bæredygtigt område med strøm fra evt. vindmølle. Alle huse bliver ndlagt med jordvarme.
* Østerbo er involveret i projektet.
* Fortaler for stisystemer og stier til fjorden – Lokalrådet burde undersøge mulighederne for at udnytte eksisterende landbrugstunneler. Kan se udfordringer i projekt: Kyststi pga. beskyttelse af natur og mose. Skal vi holde et separat møde om stisystemer (Morten og Lokalrådet)?
* Positiv over for ideen at bruge om at brande Engum Sogn som alternativ til Bredballe op hjemmesiden.
* Vil gerne tale for cykelsti på Juelsmindevejen på næste møde med kommunen.
* Offentlig transport – kunne evt. blive bedre, hvis Engum Sogn kunne tilkobles Tirsbæk Bakker med en tunnel ved Julianebjergvej.
* Hvis der skal bygges yderligere end det der allerede er i lokalplanen, vil der gå 2 ½ år før lokalplanen skal revideres. Hvis der skal være ændringer nu, kan dette blive meget kosteligt, og det er Morten ikke interesseret i, eftersom han allerede har haft (for) mange udgifter i fovindelse med samarbejdet med kommunen.

4. Opsamling:

* Møde i det nye med Morten, hvor han vil have haft mulighed for at tale med kommunen om følgende:
  + Krydset ved Julianebjergvej
  + Skovforbindelse/tunnel
  + Cykelsti på Juelsmindevejen
  + Naturstier
* Invitere borgere i Tirsbæk Bakker med til informationsmøde/Borgermøde vedr. Lokalrådet i Engum Sogn.

5. Input fra Helle Sennov på vegne af Claus Sennov: Hjemmesiden:

Opgaven er startet, men ikke afsluttet. Leverancen trækker ud da der er gang i både undervisningsjob samt konsulentopgaver i eget regi. Men det kommer snart, uden at være helt specifik.

6. Andet:

* Deadline for næste sogneblad: 7/12-2015
* 4/11-2015: Møde om kloakering i Bredal på Kirkebakkeskolen. Sammenfaldende med dette møde.